
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κανονισμός Λειτουργίας των Βασικών Διαπραγμα¬ 
τευτών Αγοράς . 1 

Χαρακτηρισμός του Περιφερειακού Ιατρείου (ΠΙ) Ξυ- 
λόπολης του Δήμου Λαχανά, νομαρχίας Θεσσα¬ 
λονίκης, ως Πολυδύναμου Περιφερειακού Ιατρεί¬ 
ου (ΠΠΙ) . 2 


ΑΠΟΦΑΣΕΙ Σ 

Αριθμ. 2/75193/0023/Α (1) 


Κανονισμός Λειτουργίας των Βασικών Διαπραγματευ¬ 
τών Αγοράς. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

Ο ΔΙΟΙΚΗΤΗΣ 

ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 26, παραγρ. 4 του ν. 
2515/1997/ΦΕΚ 154/Α'/25.7.1997 «Περί Βασικών Διαπραγ¬ 
ματευτών Αγοράς», όπως τροποποιήθηκε από το άρθρο 
31 του ν. 2733/1999/ΦΕΚ 155/Α'/30.7.1999 «Σύσταση Νέας 
Χρηματιστηριακής Αγοράς (ΝΕ.Χ.Α.), ρυθμίσεις γενικότε¬ 
ρων θεμάτων της Κεφαλαιαγοράς, των Δημοσίων Επι¬ 
χειρήσεων και Οργανισμών, της Ανώνυμης Εταιρείας 
Διώρυγας Κορίνθου και άλλες διατάξεις». 

2. Τις διατάξεις του ν. 2628/6.7.1998 «Σύσταση Νομικού 
Προσώπου Δημοσίου Δικαίου με την επωνυμία Οργανι¬ 
σμός Διαχείρισης Δημοσίου Χρέους (ΟΔΔΗΧ) και άλλες 
διατάξεις» (ΦΕΚ 151 Α/6.7.1998). 

3. Την υπ’ αριθμ. 2021180/2981/0023/31.3.1997 απόφαση 
του Υπουργού Οικονομικών «Περί δαπανών σύναψης, 
έκδοσης και εξυπηρέτησης κ.λπ. των δανείων του Δη¬ 
μοσίου (ΦΕΚ 286/Β710.4.1997)», 

4. Την υπ’ αριθμ. 161/21.3.2000 πράξη Διοικητή της Τρά¬ 
πεζας της Ελλάδος «Εγκριση του Κανονισμού Λειτουρ¬ 
γίας της Ηλεκτρονικής Δευτερογενούς Αγοράς Τίτλων 
(ΗΔΑΤ) και του Κανονισμού Λειτουργίας της Ηλεκτρονι¬ 
κής Αγοράς Συμφωνιών Επαναγοράς», όπως τροποποι¬ 
ήθηκε από τις όμοιες 74/13.2.2001 και 60/20.1.2004, 

5. Την υπ’ αριθμ. 2023976/2848/0023/15.4.1998 κοινή 
απόφαση του Υπουργού Οικονομικών και του Διοικη- 

τή της Τράπεζας της Ελλάδος «Συγκρότηση Επιτρο¬ 
πής Εποπτείας και Ελέγχου για την πρώτη εφαρμογή 
του θεσμού των Βασικών Διαπραγματευτών Αγοράς», 
όπως τροποποιήθηκε μεταγενέστερα με τις όμοιες υπ’ 
αριθμ. 2/70200/0023/6.10.1999, 2/63981/0023/14.4.2000, 
2/65793/0023 Α/12.11.2001, 2/7625 5/0023 Α/31.12.2002, 
2/9450/0023Α/18.2.2005 και 2/30283/0023Α/7.6.2005. 

6. Την υπ’ αριθμ. 37930 / ΔΙΟΕ 1264/14.10.2005 (ΦΕΚ 
1432/Β/14.10.2005) απόφαση του Πρωθυπουργού και του 
Υπουργού Οικονομίας & Οικονομικών «Καθορισμός αρ¬ 
μοδιοτήτων των Υφυπουργών Οικονομίας και Οικονομι¬ 
κών», όπως τροποποιήθηκε με την υπ’ αριθμ. 5733/ΔΙΟΕ 
179/2006 (204Β') όμοια απόφαση. 

7. Την υπ’ αριθμ 2/70563/0023Α /27.12.2005 κοινή από¬ 
φαση του Υπουργού Οικονομίας και Οικονομικών και 
του Διοικητή της Τράπεζας της Ελλάδος «Κανονισμός 
Λειτουργίας των Βασικών Διαπραγματευτών» (ΦΕΚ / 
Τεύχος Β'/1924/30.12.2005). 

8. Την από 22.12.2006 σχετική εισήγηση της Επιτροπής 
Εποπτείας και Ελέγχου των Βασικών Διαπραγματευτών 
Αγοράς, προς τον Υπουργό Οικονομίας και Οικονομικών 
και τον Διοικητή της Τράπεζας της Ελλάδος. 

9. Το γεγονός ότι από τις διατάξεις της απόφασης 
αυτής δεν προκύπτει δαπάνη εις βάρος του Κρατικού 
προϋπολογισμού, αποφασίζουμε: 

Εγκρίνουμε τον Κανονισμό Λειτουργίας των Βασικών Δια¬ 
πραγματευτών Αγοράς, όπως έχει διαμορφωθεί από την Επι¬ 
τροπή Εποπτείας και Ελέγχου των Βασικών Διαπραγματευτών 
Αγοράς (στο εξής η «Επιτροπή») που έχει ως ακολούθως: 

Α. Κανονισμός Λειτουργίας των Βασικών Διαπραγ¬ 
ματευτών Αγοράς 

Αρθρο 1 
Γ ενικά 

1. Βασικοί Διαπραγματευτές Αγοράς ορίζονται χρη¬ 
ματοδοτικά και πιστωτικά ιδρύματα ή επενδυτικοί οίκοι 
των χωρών της Ευρωπάίκής'Ενωσης ή εξουσιοδοτημένα 
ως τέτοια σε άλλη δικαιοδοσία από εποπτική αρχή η 
οποία, κατά την κρίση του Υπουργού Οικονομίας και 
Οικονομικών και του Διοικητή της Τράπεζας της Ελ¬ 
λάδος (στο εξής «Αρμόδιες Αρχές»), επιβάλλει επαρκή 
εποπτεία/καθεστώς προστασίας των επενδυτών, και 
επιλέγονται για να παρέχουν εξειδικευμένες υπηρεσί¬ 
ες στην αγορά τίτλων του Ελληνικού Δημοσίου, όπως 
συμμετοχή στις κοινοπραξίες και δημοπρασίες στην 

πρωτογενή αγορά και τη διενέργεια πράξεων (αγοράς 
και πώλησης) στην οργανωμένη Ηλεκτρονική Δευτε¬ 
ρογενή Αγορά Τίτλων (στο εξής «ΗΔΑΤ») σε τιμές που 
είναι υποχρεωμένοι να ανακοινώνουν. 

2. Η ιδιότητα του Βασικού Διαπραγματευτή Αγοράς 
δίδεται για ένα έτος με δυνατότητα ανανέωσης. 

Αρθρο 2 

Κριτήρια επιλογής 

Η επιλογή των Βασικών Διαπραγματευτών Αγοράς 
γίνεται ανά έτος με βάση τα ακόλουθα κριτήρια: 

1. Να έχουν ελάχιστα ίδια κεφάλαια ύψους 375 εκατ. 
ευρώ. Για τα υποκαταστήματα των ξένων τραπεζών, 
νοούνται τα ίδια κεφάλαια των μητρικών τραπεζών στις 
χώρες που εδρεύουν. Με την επιφύλαξη της ισχύου- 
σας νομοθεσίας περί επαγγελματικού απορρήτου, θα 
αξιολογείται και η εν γένει κεφαλαιακή επάρκεια των 
τραπεζών. 

2. Να έχουν οργανωμένη υπηρεσιακή μονάδα (ϋθβΐίηρ 
Βοοηη και ΒαοΚ Οίΐίοο) για τη διενέργεια πράξεων στην 
αγορά τίτλων και να ανταποκρίνονται στις υποχρεώσεις 
των Βασικών Διαπραγματευτών Αγοράς, σύμφωνα με 
το Αρθρο 4 της παρούσης. 

3. Για την επιλογή των Βασικών Διαπραγματευτών 
Αγοράς θα λαμβάνονται υπ’ όψιν ως ποσοτικά κριτήρια 
κατά προτεραιότητα και σωρευτικά η συμμετοχή τους 
στην ΗΔΑΤ και στο ΕυΓοΜΤΒ. Επικουρικά, θα λαμβάνο- 
νται υπ’ όψιν ως ποιοτικά κριτήρια η συμμετοχή τους 
στην εξωχρηματιστηριακή αγορά (ονοΓ-Ιόθ-οουπίβι·), η 
δραστηριότητα τους στις αντίστοιχες ευρωπαϊκές αγο¬ 
ρές και οι προτάσεις τους για τα επιχειρησιακά τους 
σχέδια για το έτος στο οποίο αφορά η επιλογή. 

Αρθρο 3 

Μεταβολή κριτηρίων επιλογής 

1. Εντός 20 ημερολογιακών ημερών πριν τη λήξη κάθε 
ημερολογιακού έτους, η Επιτροπή θα εισηγείται εγγρά- 
φως στις Αρμόδιες Αρχές την έκδοση κοινής απόφασης, 
με περιεχόμενο την τυχόν τροποποίηση των κριτηρίων 
επιλογής και θα προτείνει τον αριθμό και τα ονόματα των 
ιδρυμάτων του άρθρου 1.1 τα οποία θα έχουν την ιδιότητα 
του Βασικού Διαπραγματευτή Αγοράς για το επόμενο 
έτος. Γ ια το σκοπό αυτό θα γίνεται από την Επιτροπή 
αξιολόγηση και κατάταξη των υποψηφίων ανάλογα με τη 
δραστηριότητα τους στην αγορά τίτλων κατά το ημερο¬ 
λογιακό έτος που διέρρευσε, με βάση τα κριτήρια επιλο¬ 
γής που ίσχυαν κατά το ίδιο χρονικό διάστημα, η οποία 
θα επισυνάπτεται στην ανωτέρω εισήγηση. Επισημαίνεται 
ότι, η αξιολόγηση και κατάταξη των υποψηφίων για τον 
σκοπό αυτό θα πραγματοποιείται με βάση στοιχεία που 
θα προκύπτουν από τη δραστηριότητα των ΒΔ Α από 
την αρχή του εκάστοτε έτους, μέχρι την ημερομηνία που 
θα έχει οριστεί από την Επιτροπή. 

2. Σε περίπτωση που κατά τη διάρκεια της ετήσιας 
θητείας ο συνολικός αριθμός των Βασικών Διαπραγμα¬ 
τευτών Αγοράς είναι μικρότερος του δεκαπέντε (15) είτε 
λόγω μη εκδήλωσης σχετικού ενδιαφέροντος κατά την 
έναρξη της θητείας, είτε λόγω αφαίρεσης της ιδιότητας 
του Βασικού Διαπραγματευτή Αγοράς, είτε λόγω παραί¬ 
τησης από την ιδιότητα του Βασικού Διαπραγματευτή 
Αγοράς, κατά τα άρθρα 6 και 7 της παρούσης, παρέ¬ 
χεται η ευχέρεια στην Επιτροπή να εξετάζει αιτήσεις 


άλλων υποψηφίων ιδρυμάτων του άρθρου 1.1 με βάση τα 
κριτήρια που καθορίσθηκαν κατά το τρέχον έτος. 

Άρθρο 4 

Υποχρεώσεις των Βασικών Διαπραγματευτών Αγοράς 

Οι Βασικοί Διαπραγματευτές Αγοράς υποχρεούνται 
καθ’ όλη τη διάρκεια του ημερολογιακού έτους για 
το οποίο έχουν επιλεγεί ως ΒΔΑ: 

1. Να συμμετέχουν ενεργά στις δημοπρασίες με αντα¬ 
γωνιστικές προσφορές, σύμφωνα με το άρθρο 15 της 
παρούσης. 

2. «Να παρέχουν» συνεχώς στην ΗΔΑΤ και καθόλη τη 
διάρκεια του ωραρίου λειτουργίας της (όπως αυτό θα 
καθορίζεται από την Επιτροπή Εποπτείας και Ελέγχου 
της ΗΔΑΤ) δεσμευτικές προσφορές γιά αγορά και πώλη¬ 
ση (δίά/οίίθΓ) τίτλων ποσότητας τουλάχιστον 5 ΙοΙε (όπου 
1 Ιοί =1.000.000 ευρώ) κατά συναλλαγή. Όταν οι τιμές 
προσφοράς αφορούν σε τίτλους που διαπραγματεύο¬ 
νται και σε άλλες επίσημες αγορές πέραν της ΗΔΑΤ, 
οι τιμές αυτές πρέπει να είναι ίδιες σε όλες τις αγορές. 
Προσφορές πρέπει να δίδονται για συγκεκριμένους τίτ¬ 
λους ανά Βασικό Διαπραγματευτή, που καθορίζονται 
περιοδικά και προτείνονται προς τις Αρμόδιες Αρχές, 
από την Επιτροπή. 

3. Η διαφορά των ημών αγοράς και πώλησης δεν μπο¬ 
ρεί να υπερβαίνει το 0,07 επί τοις εκατό (7 ρποο όαείε 
ροίπΐε) προκειμένου για τίτλους σταθερού επιτοκίου με 
εναπομένουσα διάρκεια μέχρι 5 έτη, καθώς και για έντο¬ 
κα γραμμάτια του Ελληνικού Δημοσίου, το 0,10 επί τοις 
εκατό (10 ρποο όαείε ροίπίε) προκειμένου για τίτλους 
σταθερού επιτοκίου με εναπομένουσα διάρκεια μεταξύ 
5 και 11 ετών, καθώς και για τίτλους κυμαινόμενου επιτο¬ 
κίου ανεξαρτήτως διάρκειας, και το 0,15 επί τοις εκατό 
(15 ρποο άδειε ροίπίδ) προκειμένου για τίτλους σταθερού 
επιτοκίου με εναπομένουσα διάρκεια πέραν των 11 ετώνι 
Η Επιτροπή δύναται να αναπροσαρμόζει τα περιθώρια 
αυτά περιοδικά. Κατ’ εξαίρεση, τα ανωτέρω περιθώρια 
δεν είναι υποχρεωτικά κατά τις χρονικές περιόδους που 
κατά γενική παραδοχή υπάρχει κρίση στην αγορά. Κατά 
τις χρονικές αυτές περιόδους, η Επιτροπή συνέρχεται 
αμέσως προκειμένου να καθορίσει νέα περιθώρια. 

4. α. Ορίζονται τα εξής όρια ανά υποχρέωση από τη 
συμμετοχή των Βασικών Διαπραγματευτών Αγοράς: 


- Ελάχιστος ημερήσιος 
αριθμός προσφορών: 

Ίσος με τον αριθμό των 
υποχρεωτικών ανά Βασικό 
Διαπραγματευτή Αγοράς 
τίτλων* 

- Ανώτατος ημερήσιος χρόνος 
αποχής: 

Εκατόν είκοσι λεπτά 

- Ελάχιστη αξία συναλλαγών 
στην ΗΔΑΤ και στο ΕυΐΌΜΤδ 

2% επί της ετήσιας συνο¬ 
λικής αξίας συναλλαγών 
στην ΗΔΑΤ και το ΕυΐΌΜΤδ 
(άυΓ3(ίοπ ννθίςόίβά) 

- Ελάχιστη αξία επιτυχουσών 
προσφορών στις δημοπρασίες 
ομολόγων της πρωτογενούς 
αγοράς: 

2% ετησίως (άυΓ3ίίοπ 
ννθίςόίθά). 


* Κάθε προσφορά που αφορά σε υποχρεωτικό τίτλο 
εκτός των οη ίάο ιτιη όθηοίιπΐ3ΐ1<5 για έναν ΒΔ πρέπει 
να εισάγεται κατά το διάστημα από 10:15:00 - 11:00:00. 
Από τις 11:00:00 και μετά υπολογίζεται χρόνος αποχής 

των συγκεκριμένων προσφορών. Το μέγιστο περιθώριο 
αποχής είναι οι 2 ώρες [(δίνεται και ένα περιθώριο 15 
λεπτών). Για τα οη ίάβ τυπ όθηοΙΐΓη3Γΐ<5, που περιλαμ¬ 
βάνονται στους υποχρεωτικούς τίτλους, οι προσφορές 
πρέπει να είναι ενεργές καθ’ όλη τη διάρκεια της ημέρας 
(δηλαδή από 10:15:00 - 17:00:00, με μέγιστο συνολικό 
χρόνο αποχής 30 λεπτά 1 ). 

Επιπρόσθετα, οι Βασικοί Διαπραγματευτές Αγοράς 
υποχρεούνται να υποβάλλουν σε μηνιαία βάση την εναρ¬ 
μονισμένη μηνιαία έκθεση για τη συναλλακτική δρα¬ 
στηριότητα των ΒΔΑ στην πρωτογενή και δευτερογενή 
αγορά, όπως έχει γίνει αποδεκτή από όλα τα μέλη της 
ΕΡΟ δυό-ΟοπιπιιΙΙθθ οη Εϋ ΟονθΓηπιοηί ί[Ιοηό5 3ηά ΒίΙΙε 
ΜογΚθΙ καθώς και από την ΕυΓορθ3η ΡππιβίΎ ΟβαΙθΓε 
Αεεοοώίίοη (ΕΡϋΑ). Η έκθεση αυτή θα υποβάλλεται υπο¬ 
γεγραμμένη από το ΟοπιρΙώηοβ Οίίίοθ ή ΒαοΙ< ΟΤΤία© 
των Βασικών Διαπραγματευτών (ΒΔ) στη Γραμματεία 
της Επιτροπής (ΗΔΑΤ, Τράπεζα της Ελλάδος) εντός 10 
εργασίμων ημερών από τη λήξη του μήνα αναφοράς, 
η οποία θα τη διαβιβάζει περαιτέρω στον ΟΔΔΗΧ και 
στη Δ23-Δημοσίου Χρέους του ΥΠΟΟ. 

4. β. Αξιολόγηση των Βασικών Διαπραγματευτών αγο- 
ρ άς 

Για την αξιολόγηση των Βασικών Διαπραγματευτών 
Αγοράς θα χρησιμοποιούνται τα ακόλουθα κριτήρια : 


ί. 

Αξία συναλλαγών βάσει άυΓαίίοη 
στην Πρωτογενή Αγορά 

30 βαθμοί 

Μ. 

Απόκλιση από τη μέση τιμή της 
αγοράς (ΗΔΑΤ) 

5 βαθμοί 

ϋί. 

Εισαγωγή τιμών 

10 βαθμοί 

IV. 

Χρόνος αποχής 

10 βαθμοί 

V. 

Περιθώρια τιμών μεταξύ αγοράς και 
πώλησης 

10 βαθμοί 

VI. 

Μέση ημερήσια αξία συναλλαγών 
(ΗΔΑΤ) 

10 βαθμοί 

νϋ. 

Σωρευτική αξία συναλλαγών (ΗΔΑΤ 
και ΕυΓοΜΤδ) 

15 βαθμοί 

νϊϋ. 

Ποιοτικά κριτήρια 

10 βαθμοί 


Η τελική βαθμολογία υπολογίζεται σαν άθροισμα των 
επιμέρους βαθμών σε κάθε κριτήριο και βάσει αυτής 
γίνεται η τελική τους κατάταξη με φθίνουσα σειρά. 

Ειδικότερα ο τρόπος υπολογισμού των βαθμών σε 
κάθε κριτήριο γίνεται ως εξής: 

ί. Αξία συναλλαγών βάσει άυΓαίίοη στην Πρωτογενή 
Αγορά (30 Βαθμοί) 

ί.α Υπολογισμός: με βάση τις επιτυχούσες προσφορές 
των Β.Δ., ανταγωνιστικές και μη, στις τακτικές και στις 
συμπληρωματικές δημοπρασίες που πραγματοποιούνται 
μέσω της ΗΔΑΤ, και αφορούν μόνο στα ομόλογα και! 
στις επανεκδόσεις τους. Όλα τα ποσά είναι άυΓαίίοη 
ννοίράΐοά. 

ί.β Περιορισμοί: ο υπολογισμός αφορά μόνο στα ομό¬ 
λογα και όχι στα έντοκα γραμμάτια Ελληνικού Δημο¬ 
σίου. 


1 Βλέπε σχετικό κριτήριο ίν «χρόνος αποχής» 


ί.γ Βαθμολογία: η κατάταξη γίνεται με φθίνουσα σοι- 

ρ ά 

Σε περίπτωση που κανένας Β.Δ. δεν έχει ποσοστό 
συμμετοχής στη δημοπρασία μεγαλύτερο ή ίσο του 
10%, τότε ο πρώτος Παίρνει 30 βαθμούς και οι επόμενοι 
αναλογικά με την αξία συναλλαγών που έχουν επιτύχει 
σε σχέση με την αξία συναλλαγών του πρώτου. 

Σε περίπτωση που ένας ή περισσότεροι Β.Δ. έχουν 
ποσοστό συμμετοχής στη δημοπρασία μεγαλύτερο ή 
ίσο του 10%, τότε όλοι αυτοί παίρνουν 30 βαθμούς και 
οι επόμενοι αναλογικά με την αξία συναλλαγών που 
έχουν επιτύχει σε σχέση με την αξία συναλλαγών που 
αντιστοιχεί στο 10% της συνολικής αξίας της δημο¬ 
πρασίας. 

ϋ. Απόκλιση από τη μέση τιμή της αγοράς (ΗΔΑΤ) (5 
βαθμοί) 

Ν.α Υπολογισμός: Γ ια κάθε δημοπρασία, λαμβάνονται 
υπόψη οι ανταγωνιστικές προσφορές των Β.Δ., επιτυ- 
χούσες και μη. 

Στην περίπτωση όπου κάποιος Β.Δ. έχει υποβάλλει 
μόνο μία προσφορά, αυτή λαμβάνεται υπόψη ως έχει. 

Στην περίπτωση όπου κάποιος Β.Δ. έχει υποβάλλει 
πέραν της μιας προσφοράς τότε υπολογίζεται η Μέση 
Σταθμισμένη Τιμή αυτών (χ,) με βάση τον τύπο: 

χ 1 *Ό 1 + χ 2 *Ό 2 +.+ χ ν * Ό ν 

α ΐ + α 2 + . + °Ν 

όπου: χ,, χ 2 , ...., χ Ν είναι οι εισηγμένες τιμές στη δη¬ 
μοπρασία 

και Ό ν Ό 2 , ...., Ό ν είναι οι αντίστοιχες ονομαστικές 
αξίες. 

Γ ια κάθε δημοπρασία υπολογίζεται η τυπική απόκλιση 
(σ Δ ) με βάση τον τύπο: 

(σ Δ ) = νΣ(χ,-Μ Δ ) 2 

όπου Μ δ : η Μέση Τιμή Αγοράς (Βίό ρποο) στην Δευ¬ 
τερογενή Αγορά (ΗΔΑΤ) στα τελευταία 10 λεπτά πριν 
την Δημοπρασία (11:50 - 12:00). 

Κατόπιν, ορίζεται μία περιοχή (Μ Δ - σ Δ /5) έως (Μ Δ + σ Δ 
/5) μέσα στην οποία πρέπει να βρίσκονται τα χ ; προκει- 
μένου να ληφθούν υπόψη στην αξιολόγηση των Β.Δ. 

ϋ.β Περιορισμοί: ο υπολογισμός αφορά μόνο στις αντα¬ 
γωνιστικές προσφορές των δημοπρασιών ομολόγων. 

ιι.γ Βαθμολογία: υπολογίζονται οι απόλυτες διαφορές 
των χί από τη Μ Δ ( | χ ; - Μ Δ |) - όσων χ ; βρίσκονται στην 
παραπάνω περιοχή. Γίνεται η κατάταξη των διαφορών 
με αύξουσα σειρά και ορίζονται τα ακόλουθα εύρη των 
διαφορών των τιμών και η βαθμολογία που αντιστοι- 


:ί: 

Από 0,000 - 0,010 

5 βαθμοί 

Από 0,011 - 0,030 

4 βαθμοί 

Από 0,031 - 0,050 

3 βαθμοί 

Από 0,051 - 0,100 

2 βαθμοί 

Από 0,101 - 0,150 

1 βαθμός 

Πάνω από 3,151 

0 βαθμοί 


Στην περίπτωση όπου στη χρονική περίοδο που εξε¬ 
τάζεται έχουμε πάνω από μία δημοπρασίες, η τελική 

βαθμολογία του κάθε Β.Δ. θα περιλαμβάνει τις επιδόσεις 
του σε όλες τις δημοπρασίες βάσει του ακόλουθου 
τύπου: 

σκορ, * άυι - , + σκορ 2 * άυι· 2 + .... + σκορ Ν * άυτ Ν 

σκορ= - 

άυι·, +άυΓ 2 +.+ άυΐ" Ν 

όπου: σκορ,, σκορ 2 ,... σκορ Ν είναι οι επιμέρους βαθμο¬ 
λογίες στην κάθε μια δημοπρασία 

και άυι·,, άυπ,.άυι* Ν είναι τα πιοάίίίθά άυΓαΙίοηε ανά 

δημοπρασία, που υπολογίζονται με βάση την μέση σταθ- 
μική τιμή της κάθε μίας από αυτές. 
μι. Εισαγωγή τιμών (10 Βαθμοί) 
ίϋ.α Υπολογισμός: λαμβάνεται υπόψη ο αριθμός όλων 
των προσφορών εκτός των υποχρεωτικών, των ϋίεοουηΐ 
Μαι-ηίπε και των αποσυνδεδεμένων τοκομεριδίων (5ΤΡε), 
που εισάγει ο κάθε ΒΔ ημερησίως και υπολογίζεται ο 
μέσος ημερήσιος αριθμός προσφορών που είναι ενεργές 
στη) δευτερογενή αγορά για τη χρονική περίοδο που 
εξετάζεται, 
ίϋ.β Περιορισμοί: 

- Κάθε προσφορά που εισάγεται στο σύστημα της 
ΗΔΑΤ έχει μέγιστο περιθώριο αποχής 2 ωρών, το οποίο 
υπολογίζεται από την ώρα εισαγωγής της στο σύστημα, 
(δίνεται και ένα περιθώριο 15 λεπτών). 

- Επιπλέον, κάθε προσφορά πρέπει να παραμένει 
ενεργή στην αγορά για τουλάχιστον τέσσερις (4) ώρες, 
π.χ. όταν γίνεται εισαγωγή προσφοράς σ’ έναν τίτλο 
στις 13:01:00 αυτή δεν λαμβάνεται υπόψη. 

ϋί.γ Βαθμολογία: γίνεται κατάταξη (φθίνουσα σειρά) 
των Β.Δ. με βάση το μέσο ημερήσιο αριθμό προσφορών 
του καθενός. Ο πρώτος παίρνει 10 βαθμούς και οι επόμε¬ 
νοι αναλογικά με το μέσο ημερήσιο αριθμό προσφορών 
που τους αντιστοιχεί σε σχέση με το μέσο ημερήσιο 
αριθμό προσφορών του πρώτου, 
ιν. Χρόνος αποχής (10 Βαθμοί) 
ίν.α & ίν.β Υπολογισμός - Περιορισμοί: λαμβάνονται 
υπόψη μόνο οι προσφορές εκείνες των ΒΔ που αφορούν 
στα οη Ιάθ ιχιπ όοηοΙιιηαιΈδ. Σύμφωνα με το κριτήριο 
αυτό κάθε ΒΔ πρέπει να διατηρεί όλες τις προσφορές 
που αφορούν στα οη Ιήβ ιχιη όθηοάπιαιΐο, ενεργές στην 
αγορά καθ’ όλη τη διάρκεια της ημέρας, με μέγιστο 
συνολικό χρόνο αποχής τα 30 λεπτά. Αυτό σημαίνει ότι 
αν π.χ. μια ή περισσότερες προσφορές στα οη Ιίΐθ ιχιη 
όθηοΐιπιαιΐο ΒΓΠΥΝ εκτός αγοράς για συνολικό χρόνο 
περισσότερο των 30 λεπτών, τότε ο χρόνος πέραν των 
30 λεπτών θεωρείται χρόνος αποχής για το συγκεκρι¬ 
μένο ΒΔ. 

Από τον ημερήσιο χρόνο αποχής υπολογίζεται το 
ημερήσιο ποσοστό αποχής του κάθε ΒΔ και κατόπιν 
το μέσο ποσοστό για τη χρονική περίοδο που εξετά¬ 
ζεται. 

ιν. γ Βαθμολογία: Με βάση το μέσο ποσοστό αποχής 
γίνεται η κατάταξη των ΒΔ με αύξουσα σειρά. Ο πρώ¬ 
τος παίρνει 10 βαθμούς και οι επόμενοι αντιστρόφως 
ανάλογα με το μέσο ποσοστό αποχής τους σε σχέση 
με τον πρώτο. 

ν. Περιθώρια τιμών μεταξύ αγοράς και πώλησης 
- δρΓθαόδ - (10 Βαθμοί) 


ν.α Υπολογισμός: Ορίζονται 3 κατηγορίες τίτλων ανά¬ 
λογα με την εναπομένουσα διάρκειά τους, ί) μικρότερη 
των 5 ετών, ϋ) μεταξύ 5 και 11 ετών και ίϋ) μεγαλύτερη 
των 11 ετών (άρθρο 4 παρ.3). 

Για κάθε κατηγορία τίτλων υπολογίζονται τα μέσα 
μηνιαία περιθώρια τιμών μεταξύ αγοράς και πώλησης 
(δρΓβαό), ξεχωριστά για τις προσφορές επί των οη Ιίιο 
τυη ΙοΘηοίιηηαΓΚδ από αυτές των υπολοίπων για κάθε 
ΒΔ. Υπολογίζεται το σταθμισμένο μέσο περιθώριο 
τιμών βάσει των ποσοστών 70% για τους οη Ιόο αιη 
08ηοΙτηη3ΐ·|<3 και 30% για τους υπόλοιπους τίτλους. Στη 
συνέχεια, υπολογίζεται η διαφορά του σταθμισμένου μέ¬ 
σου δρΐθ30 από το μέγιστο περιθώριο που ορίζεται ανά 
κατηγορία τίτλου (άρθρο 4 παρ.3). Με βάση τη διαφορά 
αυτή, κατατάσσονται με φθίνουσα σειρά οι επιδόσεις 
των ΒΔ. Ο πρώτος σε κάθε κατηγορία παίρνει 10 βαθ¬ 
μούς και οι επόμενοι ανάλογα με τη διαφορά που τους 
αντιστοιχεί, σε σχέση με τη διαφορά του πρώτου. 

ν.β Περιορισμοί: Θα λαμβάνονται υπόψη μόνο τα 
ΡΧϋ. 

ν.γ Βαθμολογία: προκύπτει ως αριθμητικός μέσος των 
βαθμών του κάθε Β.Δ. σε κάθε κατηγορία, 
νι. Μέση ημερήσια αξία συναλλαγών (10 Βαθμοί) 
νί.α Υπολογισμός: υπολογίζεται το μέσο ημερήσιο πο¬ 
σοστό συμμετοχής με βάση την αξία συναλλαγών του 
κάθε Β.Δ. στην ΗΔΑΤ, όπου η αξία συναλλαγών τόσο του 
Β.Δ. όσο και όλης της αγοράς είναι όϋΓ3ΐίοη ννοίράΐοό. 

Πιο αναλυτικά, για κάθε ημέρα και για κάθε συναλ¬ 
λαγή πολλαπλασιάζουμε την ποσότητά της με το αντί¬ 
στοιχο άυΓ3ίίοη του τίτλου και αθροίζουμε τα γινόμενα. 
Έτσι έχουμε τον ημερήσιο όγκο συναλλαγών όλης της 
αγοράς αλλά και του κάθε Β.Δ. άυΓβίίοη ννοίςΙτίθά. Στη 
συνέχεια, για κάθε ημέρα και για κάθε ΒΔ υπολογίζεται 
το ποσοστό συμμετοχής του στον ημερήσιο όγκο συ¬ 
ναλλαγών. Ο μέσος όρος αυτών των ποσοστών για τη 
χρονική περίοδο που εξετάζεται μας δίνει τη μέση ημε¬ 
ρήσια συμμετοχή του ΒΔ στις συναλλαγές της ΗΔΑΤ. 
νί.β Περιορισμοί: 

νι. γ Βαθμολογία: Με βάση το μέσο ημερήσιο ποσο¬ 
στό συμμετοχής του κάθε Β.Δ. γίνεται η κατάταξή τους 
κατά φθίνουσα σειρά. Ο πρώτος παίρνει 10 βαθμούς 
και οι επόμενοι αναλογικά με το ημερήσιο ποσοστό 
συμμετοχής τους σε σχέση με το ημερήσιο ποσοστό 
συμμετοχής του πρώτου. 

νϋ. Σωρευτική αξία συναλλαγών ΗΔΑΤ+ΕΕΙΒΟΜΤδ (15 
Βαθμοί) 

νϋ. α Υπολογισμός: υπολογίζεται το ποσοστό συμ¬ 
μετοχής με βάση την αξία συναλλαγών του κάθε Β.Δ. 
στην ΗΔΑΤ και στο ΕΙΙΒΟΜΤδ για όλη την περίοδο 
που εξετάζεται (από ένα μήνα και πάνω), όπου η αξία 
συναλλαγών τόσο του Β.Δ. όσο και των δύο αγορών 
(ΗΔΑΤ και ΕΙΙΒΟΜΤδ) είναι άυΓαΙίοη ννοίςίτίθά. 
νϋ.β Περιορισμοί: - 

νϋ. γ Βαθμολογία: Με βάση το ποσοστό συμμετοχής 
του κάθε Β.Δ. γίνεται η κατάταξή τους κατά φθίνουσα 
σειρά. Ο πρώτος παίρνει 15 βαθμούς και οι επόμενοι 
αναλογικά με το ποσοστό συμμετοχής τους σε σχέση 
με το ποσοστό συμμετοχής του πρώτου, 
νϋί. Ποιοτικά Κριτήρια (10 Βαθμοί) 

Η βαθμολογία στο κριτήριο αυτό θα δίνεται στους 
ΒΔΑ 2 φορές το χρόνο από τον ΟΔΔΗΧ και θα εξαρ- 
τάται από τη συμμετοχή τους στα παρακάτω: 
-Έρευνα και ανάλυση αγορών 

- Συμβουλευτικές υπηρεσίες σχετικά με τις εκδόσεις 
και τις στρατηγικές αναδιάρθρωσης του δημοσίου χρέ¬ 
ους 

- Επιδόσεις στις κοινοπρακτικές εκδόσεις, ιδιωτικές 
τοποθετήσεις, ενναρε. Εκτέλεση συναλλαγών. 

- Προώθηση ελληνικών τίτλων. 

- Τελικοί επενδυτές πλην τραπεζών (Η πληροφορία 
αυτή θα προκύπτει από την εναρμονισμένη μηνιαία έκ¬ 
θεση για τη συναλλακτική δραστηριότητα των ΒΔΑ 
στην πρωτογενή και δευτερογενή αγορά, όπως έχει 
γίνει αποδεκτή από όλα τα μέλη της ΕΡΟ 3υό-0οπιιτιίΙίθθ 
οη Ευ ΟονοΓηπιοπΙ Βοηόε από ΒίΙΙε ΜβγΚθΙ καθώς και από 
την ΕυΐΌρβαη ΡππιαίΎ ΟοαΙθΓε ΑεεοοίαΙίοη (ΕΡϋΑ) και 
αποστέλλεται στη Γραμματεία της Επιτροπής (ΗΔΑΤ, 
Τράπεζα της Ελλάδος). 

4. γ. Η Επιτροπή εξουσιοδοτεί την Τράπεζα της Ελ¬ 
λάδος σε περίπτωση που διαπιστωθούν αντίστροφες 
συναλλαγές μεταξύ δύο ΒΔΑ στην ίδια τιμή μέσα σε 
χρονικό διάστημα μέχρι 1 λεπτό, να μην λαμβάνει υπόψη 
τις συναλλαγές αυτές στην αξιολόγηση των ΒΔΑ. Οι 
ΒΔΑ που προχώρησαν σε αντίστροφη συναλλαγή θα 
ειδοποιούνται εντός της ίδιας εργάσιμης ημέρας. Εάν 
η πρακτική αυτή επαναλαμβάνεται κατ’ εξακολούθηση, 
η Τράπεζα της Ελλάδος θα εισηγείται σχετικώς στην 
Επιτροπή. Η Επιτροπή, αφού δώσει στους δύο ΒΔΑ τη 
δυνατότητα να παραθέσουν εγγράφως περαιτέρω εξη¬ 
γήσεις για τις συναλλαγές αυτές, θα μπορεί να αφαιρεί 
από την αξιολόγησή τους, αξία συναλλαγών πολλαπλά¬ 
σια αυτής που πραγματοποιήθηκε, το ύψος της οποίας 
εναπόκειται στην κρίση της Επιτροπής. Σε περίπτωση 
επιβολής ποινής θα ειδοποιούνται τα ΟοπιρΙίαποο και 
Βαο1< οίίίοβε των ΒΔΑ. 

5. Να προωθούν τις συναλλαγές τίτλων του Ελληνικού 
Δημοσίου τόσο στην εγχώρια όσο και στις διεθνείς 
αγορές. 

6. Να παρέχουν στο Υπουργείο Οικονομίας και Οι¬ 
κονομικών, στον Οργανισμό Διαχείρισης Δημοσίου 
Χρέους και στην Τράπεζα της Ελλάδος πληροφορίες 
και εκτιμήσεις για τις συνθήκες της αγοράς καθώς και 
στοιχεία που άπτονται της ιδιότητάς τους ως Βασικοί 
Διαπραγματευτές. 

7. Η Τ ράπεζα της Ελλάδος θα δημοσιεύει στον τύπο 
ανά ημερολογιακό εξάμηνο την κατάταξη των Βασικών 
Διαπραγματευτών Αγοράς, όπως αυτή προκύπτει από 
την εφαρμογή της παραγράφου 4 (εδάφιο β) του πα¬ 
ρόντος Άρθρου, για το εκάστοτε διαρρεύσαν χρονικό 
διάστημα από την αρχή του έτους. 

Άρθρο 5 

Πλεονεκτήματα που απολαμβάνουν οι Βασικοί 
Διαπραγματευτές Αγοράς 

1. Οι Βασικοί Διαπραγματευτές Αγοράς δικαιούνται: 

α. Να υποβάλλουν πριν τη δημοπρασία μία μη αντα¬ 
γωνιστική προσφορά, όπως ορίζεται στο άρθρο 16, πα¬ 
ράγραφος 1 της παρούσης. 

β. Να υποβάλλουν μετά τη δημοπρασία μία επί πλέον 
προσφορά, όπως ορίζεται στο άρθρο 16, παράγραφος 
2 της παρούσης. 

γ. Να συμμετέχουν με εκπροσώπους τους στους επο- 
πτεύοντες φορείς που είναι αρμόδιοι για την εύρυθμη 
λειτουργία των αγορών τίτλων, την αξιολόγηση του 
βαθμού οργάνωσης των αγορών αυτών καθώς και της 
δραστηριότητας των Βασικών Διαπραγματευτών Αγο¬ 
ράς. 


δ. Να έχουν άμεση, συνεχή και κατά προτεραιότητα 
πρόσβαση σε πληροφόρηση σχετικά με τις δανειακές 
ανάγκες του Ελληνικού Δημοσίου και τον προγραμμα¬ 
τισμό των εκδόσεων, τα νέα χρηματοδοτικά εργαλεία 
και τους κανόνες που τα διέπουν, τους τίτλους σε κυ¬ 
κλοφορία, τον όγκο συναλλαγών και τα αποτελέσματα 
των δημοπρασιών. 

ε. Να έχουν πρόσβαση, κατ’ αποκλειστικότητα, σε 
μηχανισμούς βραχυπρόθεσμου δανεισμού τίτλων που 
είναι δυνατό να δημιουργηθούν στο μέλλον (πέραν του 
αυτόματου δανεισμού τίτλων που παρέχεται σήμερα 
από το σύστημα Αυλών Τίτλων) και θα αποσκοπούν 
στην κάλυψη ανοικτών θέσεων (είιοΓΐ δθΙΙίηρ). 

στ. Να έχουν κατά προτεραιότητα δικαίωμα συμμε¬ 
τοχής στις κοινοπραξίες του Δημοσίου, όπως ορίζεται 
στο άρθρο 14 της παρούσης. 

ζ. Να έχουν κατά προτεραιότητα δικαίωμα συμμετο¬ 
χής σε πράξεις διαχείρισης του χρέους. Το Ελληνικό 
Δημόσιο λαμβάνει υπ’ όψιν το βαθμό πιστοληπτικής ικα¬ 
νότητας του αντισυμβαλλόμενου με τον οποίο συνάπτει 
πράξεις διαχείρισης χρέους. 

2. Οι σχέσεις των Βασικών Διαπραγματευτών Αγο¬ 
ράς με την Τράπεζα της Ελλάδος καθώς και οι δρα- 
στηριότητές τους στο πλαίσιο των ανωτέρω σχέσεων 
εξειδικεύονται με πράξεις του Διοικητή της Τράπεζας 
της Ελλάδος. 

Άρθρο 6 

Αφαίρεση της ιδιότητας του Βασικού 
Διαπραγματευτή Αγοράς 

1. Εάν η Επιτροπή διαπιστώσει κατά τη διάρκεια της 
τρέχουσας θητείας ότι κάποιος Βασικός Διαπραγμα¬ 
τευτής Αγοράς δεν εκπληρώνει τις υποχρεώσεις του ή 
δεν πληροί πλέον για οποιονδήποτε λόγο τα κριτήρια 
επιλογής μερικώς ή συνολικώς, με έγγραφη προειδο¬ 
ποίηση προς αυτόν μπορεί να του παρέχει άπαξ 3μηνη 
προθεσμία για τη συμμόρφωσή του. Το υπόμνημα αυτό, 
το οποίο θα κοινοποιείται στις Αρμόδιες Αρχές, θα ανα¬ 
φέρει ρητά τις συγκεκριμένες υποχρεώσεις που δεν 
εκπληρώνει ο Βασικός Διαπραγματευτής Αγοράς. Σε 
περίπτωση μη συμμόρφωσής του, η Επιτροπή υποβάλ¬ 
λει σχετική έγγραφη έκθεση προς τις Αρμόδιες Αρχές, 
εντός 15 ημερών από τη λήξη της 3μηνης προθεσμίας, 
με αιτιολογημένη πρόταση για την επιβολή ποινών, σύμ¬ 
φωνα με το άρθρο 12 παράγραφο 6 κατωτέρω, ή και την 
αφαίρεση της ιδιότητας του Βασικού Διαπραγματευτή 
Αγοράς. Η λήψη της σχετικής απόφασης γίνεται από 
τις Αρμόδιες Αρχές. 

2. Η αφαίρεση της ιδιότητας του Βασικού Διαπραγμα¬ 
τευτή Αγοράς συνεπάγεται απώλεια του δικαιώματος 
επανεκλογής για τα δύο επόμενα έτη. 

3. Η αφαίρεση της ιδιότητας του Βασικού Διαπραγ¬ 
ματευτή Αγοράς δεν θα επηρεάζει τα δικαιώματα και 
τις υποχρεώσεις του που απορρέουν από τις συναλλα¬ 
γές που έχει συνάψει πριν την ημερομηνία της αφαί¬ 
ρεσης. 

4. Όσον αφορά την ανανέωση της θητείας των Βασι¬ 
κών Διαπραγματευτών Αγοράς κατά το επόμενο έτος, 
θα λαμβάνεται υπ’ όψιν η κατάταξη του Άρθρου 4, παρά¬ 
γραφος 4 (εδάφιο β) και θα υπόκεινται σε επαναξιολόγη¬ 
ση με τη δυνατότητα άμεσης αφαίρεσης της ιδιότητας 
του Βασικού Διαπραγματευτή Αγοράς τα ιδρύματα που 
κατατάσσονται στις τέσσερις (4) τουλάχιστον τελευταί- 

ες θέσεις. Επιπλέον, σε επαναξιολόγηση υπόκεινται οι 
ΒΔΑ που δεν ικανοποιούν τις ελάχιστες υποχρεώσεις 
του άρθρου 4, παράγραφος 4, (εδάφιο α). 

Αρθρο 7 

Παραίτηση από την ιδιότητα του Βασικού 
Διαπραγματευτή Αγοράς 

1. Οι Βασικοί Διαπραγματευτές Αγοράς μπορούν να 
παραιτηθούν από την ιδιότητά τους, εφόσον υποβάλουν 
έγγραφη ειδοποίηση στην Επιτροπή τρεις μήνες πριν 
την ημερομηνία παραίτησής τους. 

2. Η παραίτηση από την ιδιότητα του Βασικού Δια¬ 
πραγματευτή Αγοράς συνεπάγεται απώλεια του δικαι¬ 
ώματος επανεκλογής για τα δύο επόμενα έτη. 

3. Η παραίτηση από την ιδιότητα του Βασικού Δια¬ 
πραγματευτή Αγοράς δεν θα επηρεάζει τα δικαιώματα 
και τις υποχρεώσεις του που απορρέουν από τις συ¬ 
ναλλαγές που έχει συνάψει πριν την ημερομηνία της 
παραίτησης. 

Β. Ηλεκτρονική Δευτερογενής Αγορά Τίτλων (ΗΔΑΤ) 

Αρθρο 8 
Γ ενικά 

Οι αρχές, οι κανόνες λειτουργίας και τα όργανα 
εποπτείας και ελέγχου του συστήματος της ΗΔΑΤ, ο 
προσδιορισμός των συμμετεχόντων, ο τρόπος σύνδεσής 
της με το Σύστημα Παρακολούθησης των Συναλλαγών 
επί Τίτλων με Λογιστική Μορφή και κάθε άλλη σχετική 
λεπτομέρεια με την εν γένει λειτουργία της, προσδιορί¬ 
ζονται με Πράξη Διοικητή της Τράπεζας της Ελλάδος. 

Γ. Επιτροπή Εποπτείας και Ελέγχου των Βασικών 
Διαπραγματευτών Αγοράς 

Αρθρο 9 
Γ ενικά 

Η εποπτεία και ο έλεγχος των Βασικών Διαπραγμα¬ 
τευτών Αγοράς ανατίθεται στην Επιτροπή, η θητεία της 
οποίας είναι διετής. 

Άρθρο 10 
Μέλη 

Η Επιτροπή συγκροτείται με κοινή απόφαση του 
Υπουργού Οικονομίας και Οικονομικών και του Διοικητή 
της Τράπεζας της Ελλάδος και αποτελείται από 10 μέλη 
τα οποία προέρχονται από τους παρακάτω φορείς: 

1. Δύο εκπρόσωποι της Τράπεζας της Ελλάδος, 

2. Τρεις εκπρόσωποι του Υπουργείου Οικονομίας και 
Οικονομικών, εκ των οποίων ένας του Οργανισμού Δι¬ 
αχείρισης Δημοσίου Χρέους, 

3. Τρεις εκπρόσωποι των Βασικών Διαπραγματευτών 
Αγοράς, 

4/Ενας εκπρόσωπος των Διαπραγματευτών Αγοράς, 
και 

5. Ένας εκπρόσωπος της Ένωσης Ελληνικών Τραπε- 
ζών. 

Η Επιτροπή προεδρεύεται από έναν εκ των δύο εκ¬ 
προσώπων της Τράπεζας της Ελλάδος και αποφασίζει 
με πλειοψηφία 7 τουλάχιστον μελών της. 


Αρθρο 11 

Οργανωτική διάρθρωση της Επιτροπής 

Η Επιτροπή επικουρείται από Γραμματεία, η οποία 
απαρτίζεται από εκπροσώπους του Γ ενικού Λογιστηρίου 
του Κράτους, του Οργανισμού Διαχείρισης Δημοσίου 
Χρέους και της Τράπεζας της Ελλάδος, που έχει τις 
ακόλουθες δραστηριότητες: 

1. Διοικητική Υποστήριξη 

2. Υποστήριξη του έργου της Επιτροπής Εποπτείας 
και Ελέγχου 

3. Επεξεργασία στατιστικών στοιχείων και σύνταξη 
μελετών. 

Άρθρο 12 

Αρμοδιότητες της Επιτροπής 

1. Αξιολογεί τις υποψηφιότητες για το χαρακτηρισμό 
ενός Διαπραγματευτή Αγοράς ως Βασικού Διαπραγ¬ 
ματευτή Αγοράς, με βάση τα προβλεπόμενα κριτήρια 
επιλογής, και υποβάλλει σχετική εισήγηση, σύμφωνα 
με τα οριζόμενα στο άρθρο 3, παράγραφος 1 ανωτέρω, 
προς τις Αρμόδιες Αρχές οι οποίες αποφασίζουν από 
κοινού για την οριστική επιλογή των Βασικών Διαπραγ¬ 
ματευτών Αγοράς. 

2. Αξιολογεί κατά πόσον ο βαθμός οργάνωσης των 
Βασικών Διαπραγματευτών Αγοράς ανταποκρίνεται στις 
εκάστοτε διαμορφούμενες συνθήκες στην αγορά και 
εισηγείται εγγράφως προς αυτούς μέτρα για τη βελτί¬ 
ωση των συνθηκών λειτουργίας τους. 

3. Παρεμβαίνει και προτείνει συμβιβαστικές λύσεις 
στις διαφορές που ανακύπτουν μεταξύ των Βασικών 
Διαπραγματευτών Αγοράς. 

4. Προσδιορίζει και εισηγείται περιοδικά στις Αρμόδιες 
Αρχές και με αντικειμενικό τρόπο για τους Βασικούς 
Διαπραγματευτές Αγοράς, τα επιτρεπόμενα περιθώρια 
τιμών (ερΓθαά), τα ελάχιστα διαπραγματεύσιμα ποσά 
για τα οποία ισχύει η τιμή προσφοράς και ζήτησης και 
τις συγκεκριμένες εκδόσεις των τίτλων για τις οποίες 
οι Βασικοί Διαπραγματευτές Αγοράς θα είναι υποχρε¬ 
ωμένοι να δίνουν δεσμευτικές προσφορές (όιά/οΐίθΐ') 
στην ΗΔΑΤ. 

5. Μεριμνά για την έκδοση ημερήσιου δελτίου τιμών 
τίτλων, το οποίο θα βοηθά τους ενδιαφερομένους φο¬ 
ρείς για την αποτίμηση του χαρτοφυλακίου τους. 

6. Ασκεί πειθαρχικό έλεγχο και εισηγείται στις Αρμόδι¬ 
ες Αρχές την επιβολή ποινών στους Βασικούς Διαπραγ¬ 
ματευτές Αγοράς στις περιπτώσεις μη συμμόρφωσης 
ως προς τις υποχρεώσεις τους. Κατ’ εξαίρεση για τις 
περιπτώσεις αντιδεοντολογικής συμπεριφοράς (συμπαι¬ 
γνίες, προσκόμματα στην ελεύθερη διαμόρφωση των 
τιμών κλπ. που προβλέπονται στους Κανόνες Δεοντο¬ 
λογίας των Αγορών Χρήματος, Συναλλάγματος και Χρε¬ 
ογράφων), ο πειθαρχικός έλεγχος θα ασκείται από το 
Υπουργείο Οικονομίας και Οικονομικών σε συνεργασία 
με την Τράπεζα της Ελλάδος, και θα λαμβάνονται όποια 
μέτρα κρίνονται κατάλληλα για την αποκατάσταση της 
ομαλής λειτουργίας της αγοράς. Οι δράσεις αυτές θα 
κοινοποιούνται σε όλους τους Βασικούς Διαπραγματευ¬ 
τές Αγοράς για ενημέρωση. 

7. Θεσπίζει γενικούς κανόνες οι οποίοι θα εξασφαλί¬ 
ζουν τη διαφάνεια των συναλλαγών και την εμπορευσι- 
μότητα των τίτλων του Ελληνικού Δημοσίου. 

8. Συλλέγει και επεξεργάζεται στατιστικά στοιχεία 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


47 


που είναι απαραίτητα για την αξιολόγηση της δραστη¬ 
ριότητας των Βασικών Διαπραγματευτών Αγοράς στην 
αγορά τίτλων του Ελληνικού Δημοσίου, τα οποία θέτει 
υπ’ όψιν των Αρμοδίων Αρχών ανά τρίμηνο. 

9. Τηρεί και δημοσιεύει σε τακτά διαστήματα στατιστι¬ 
κά στοιχεία για τη λειτουργία της αγοράς, τα επίπεδα 
των τιμών, τον όγκο των συναλλαγών καθώς και άλλα 
στοιχεία που κρίνονται απαραίτητα για τη διαμόρφω¬ 
ση μίας αντικειμενικής εικόνας για τη λειτουργία της 
αγοράς. 

10. Επεξεργάζεται προτάσεις για την εισαγωγή και 
διαπραγμάτευση στην αγορά νέων προϊόντων δευτε¬ 
ρογενούς αγοράς (ενναρε, ορίίοπε κ.λ.π.) και διατυπώνει 
εισηγήσεις προς τα αρμόδια για τη λήψη αποφάσεων 
όργανα. 

Δ. Κοινοπραξίες και Δημοπρασίες 
Αρθρο 13 
Γ ενικά 

1. Για την ομαλή λειτουργία της πρωτογενούς και της 
δευτερογενούς αγοράς τίτλων και για τη διαμόρφωση 
ανταγωνιστικών συνθηκών στις αγορές αυτές, πέραν 
της χρησιμοποίησης της δημοπρασίας ως κύριας με¬ 
θόδου έκδοσης και επανέκδοσης όλων των τίτλων του 
Ελληνικού Δημοσίου που εκδίδονται στην αγορά, μπορεί 
να επιλέγεται, ανάλογα με τις επικρατούσες συνθήκες 
στην αγορά και κατά την απόλυτη κρίση του εκδότη 
(Ελληνικού Δημοσίου), η κοινοπραξία ως μέθοδος διά¬ 
θεσης των τίτλων αναφοράς (όοηοΙιηηαΓΚ όοηάε) για την 
αρχική τους διάθεση και, κατ’ εξαίρεση, για τις σχετικές 
επανεκδόσεις. Στους ανωτέρω τρόπους διάθεσης δεν 
συμπεριλαμβάνονται οι ειδικές περιπτώσεις που αφο¬ 
ρούν ιδιωτικές τοποθετήσεις, εκδόσεις αποταμιευτικών 
ομολόγων, εκδόσεις για αυξήσεις μετοχικού κεφαλαίου 
ή άλλες βάσει νόμων κ.λπ. 

2. Οι δημοπρασίες θα διενεργούνται σε τακτά και 
προκαθορισμένα χρονικά διαστήματα, σύμφωνα με το 
ενδεικτικό δανειακό πρόγραμμα του Ελληνικού Δημοσί¬ 
ου και με όρους που θα είναι γνωστοί εκ των προτέρων. 
Εφόσον επιλεγεί η διάθεση τίτλων μέσω κοινοπραξίας, 
αυτή θα ανακοινώνεται έγκαιρα στα πλαίσια του ανω¬ 
τέρω ενδεικτικού προγράμματος. 

3. Οι ανταγωνιστικές προσφορές στις δημοπρασίες 
(άρθρο 15 και άρθρο 16.1 της παρούσης) υποβάλλονται 
μέχρι τη 12:00 μεσημβρινή ώρα Ελλάδος της ημέρας 
διεξαγωγής της δημοπρασίας, τα δε αποτελέσματα της 
δημοπρασίας πρέπει να ανακοινώνονται στους συμμε- 
τέχοντες μέχρι τη 12:45 ώρα της ίδιας ημέρας. 

4. Οι μετά τη λήξη της δημοπρασίας επί πλέον μη 
ανταγωνιστικές προσφορές (άρθρο 16.2 της παρούσης) 
υποβάλλονται μέχρι τη 12:00 μεσημβρινή ώρα Ελλάδος 
της δεύτερης εργάσιμης ημέρας μετά τη διεξαγωγή της 
δημοπρασίας, τα δε αποτελέσματα πρέπει να ανακοι¬ 
νώνονται μέχρι τη 12:45 ώρα της ίδιας ημέρας. 

5. Σε συσκέψεις με τη συμμετοχή στελεχών του 
Υπουργείου Οικονομίας και Οικονομικών, του Οργα¬ 
νισμού Διαχείρισης Δημοσίου Χρέους, της Τράπεζας 
της Ελλάδος, της'Ενωσης Ελληνικών Τραπεζών και των 
Βασικών Διαπραγματευτών Αγοράς θα εξετάζονται οι 
επικρατούσες στην αγορά συνθήκες και θα παρέχονται 
στον εκδότη πληροφορίες που κρίνονται απαραίτητες 
για την ομαλή και επιτυχή διεξαγωγή δημοπρασιών, 
καθώς και των εκδόσεων ομολογιακών δανείων του 
Δημοσίου στο εξωτερικό. 


Αρθρο 14 

Συμμετοχή στις κοινοπραξίες 

1 Στις κοινοπραξίες συμμετέχουν οι Βασικοί Δια¬ 
πραγματευτές Αγοράς. Σε περίπτωση άρνησής τους 
να συμμετάσχουν, η οποία θα υποβάλλεται εγγράφως, 
ο εκδότης διατηρεί το δικαίωμα να απευθύνεται σε 
πιστωτικά ιδρύματα ή επενδυτικούς οίκους εκτός των 
Βασικών Διαπραγματευτών Αγοράς. 

2. Επίσης, ο εκδότης διατηρεί το δικαίωμα να χρησι¬ 
μοποιεί και άλλα, πέραν των Βασικών Διαπραγματευ¬ 
τών Αγοράς, πιστωτικά ιδρύματα ή επενδυτικούς οίκους 
του εξωτερικού, όταν εκδίδει δάνεια σε ξένο νόμισμα 
ή δάνεια που συνάπτονται σε ξένο νόμισμα ή ευρώ για 
συγκεκριμένους σκοπούς και βάσει ειδικών νόμων. 

Αρθρο 15 

Συμμετοχή στις δημοπρασίες με ανταγωνιστικές 
προσφορές 

Στις δημοπρασίες συμμετέχουν με ανταγωνιστικές 
προσφορές μόνο οι Βασικοί Διαπραγματευτές Αγοράς, 
οι οποίοι υποβάλλουν μέχρι 5 ανταγωνιστικές προσφο¬ 
ρές έκαστος. Το ελάχιστο ποσόν κάθε προσφοράς δεν 
θα υπολείπεται των 5 εκατ. ευρώ. 

Αρθρο 16 

Συμμετοχή στις δημοπρασίες με μη ανταγωνιστικές 
προσφορές 

1. Μη ανταγωνιστικές προσφορές δικαιούνται να υπο¬ 
βάλλουν μόνο οι Βασικοί Διαπραγματευτές Αγοράς. Το 
ελάχιστο ποσό κάθε προσφοράς δεν θα υπολείπεται 
των 5 εκατ. ευρώ. Η ποσότητα που θα διατίθεται με τη 
διαδικασία αυτή εκ μέρους του Ελληνικού Δημοσίου δεν 
θα υπερβαίνει το 20% του δημοπρατούμενου ποσού 
κατά κατηγορία. Η κατανομή στους ενδιαφερομένους 
γίνεται ανάλογα με τη συμμετοχή τους στις μη αντα¬ 
γωνιστικές προσφορές. Οι μη ανταγωνιστικές προσφο¬ 
ρές ικανοποιούνται στη μέση σταθμική τιμή όλων των 
επιτυχουσών ανταγωνιστικών προσφορών. 

2. Οι Βασικοί Διαπραγματευτές Αγοράς θα έχουν το 
δικαίωμα, μετά το πέρας της δημοπρασίας και εντός 
δύο εργασίμων ημερών (μέχρι τη 12:00 μεσημβρινή ώρα 
Ελλάδος της δεύτερης εργάσιμης ημέρας), να υποβάλ¬ 
λουν προσφορές για την απόκτηση στη μέση σταθμική 
τιμή της δημοπρασίας επί πλέον τίτλων μέχρι συνολι¬ 
κής ονομαστικής αξίας ίσης προς το 20% του δημο¬ 
πρατούμενου ποσού. Στην περίπτωση που η συνολική 
ονομαστική αξία των νέων προσφορών υπερβαίνει το 
ανωτέρω ποσοστό, η κατανομή των τίτλων σε κάθε 
έναν Βασικό Διαπραγματευτή Αγοράς θα γίνεται με 
την αναλογία που προκύπτει από το μέσο σταθμικό 
ποσοστό συμμετοχής τους στις επιτυχείς προσφορές 
των προηγουμένων της παρούσας τριών δημοπρασιών 
ομολόγων. Το τυχόν αδιάθετο υπόλοιπο αυτού του πο¬ 
σού θα κατανέμεται στους ενδιαφερομένους Βασικούς 
Διαπραγματευτές Αγοράς. 

Αρθρο 17 

Κάλυψη του δημοπρατούμενου ποσού 

1. Οι υποβαλλόμενες στις δημοπρασίες προσφορές, 
κατατασσόμενες κατά φθίνουσα τάξη τιμών, είτε ικα¬ 
νοποιούνται όλες κατά σειρά μέχρι του ύψους του δη¬ 
μοπρατούμενου ποσού, είτε ακυρώνεται η δημοπρασία 

εξ ολοκλήρου. Ο εκδότης διατηρεί το δικαίωμα επανά¬ 
ληψης της ακυρωθείσας δημοπρασίας. 

2. Κατ’ εξαίρεση, σε περίπτωση που υπάρχει σημαντι¬ 
κή απόκλιση των τιμών που δόθηκαν για το 80% του 
δημοπρατηθέντος ποσού σε σχέση με τις τιμές που 
δόθηκαν για το εναπομένον 20%, ο εκδότης διατηρεί 
το δικαίωμα να απορροφήσει μόνο το 80% του δημο¬ 
πρατηθέντος ποσού. 

Άρθρο 18 
Προμήθειες 

Σε περίπτωση καταβολής προμηθειών, αυτές καθο¬ 
ρίζονται με απόφαση του Υπουργού Οικονομίας και 
Οικονομικών. 

Άρθρο 19 

Ο παρών Κανονισμός ισχύει από 1.1.2007, εκτός αν στα 
επί μέρους άρθρα προβλέπεται διαφορετικά. Από την 
ίδια ημερομηνία (1.1.2007) παύει να ισχύει η υπ’ αριθμ. 
2/70563/0023Α /27.12.2005 κοινή απόφαση του Υπουρ¬ 
γού Οικονομίας και Οικονομικών και του Διοικητή της 
Τράπεζας της Ελλάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2006 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 

Ο Διοικητής της Τράπεζας της Ελλάδος 

ΝΙΚΟΛΑΟΣ ΓΚΑΡΓΚΑΝΑΣ 

-♦- 

Αριθμ. Υ3α/ΓΠ 154579 (2) 

Χαρακτηρισμός του Περιφερειακού Ιατρείου (ΠΙ) Ξυλό- 
πολης του Δήμου Λαχανά, νομαρχίας Θεσσαλονίκης, 
ως Πολυδύναμου Περιφερειακού Ιατρείου (ΠΠΙ). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 27 του ν. 2519/1997 Ανάπτυ¬ 
ξη και εκσυγχρονισμός του Εθνικού Συστήματος Υγείας, 
οργάνωση των υγειονομικών υπηρεσιών, ρυθμίσεις για 
το φάρμακο και άλλες διατάξεις» (ΦΕΚ 165 Α'), όπως 
έχει τροποποιηθεί με το άρθρο 23, του ν. 3172/2003 «Ορ¬ 
γάνωση και εκσυγχρονισμός των Υπηρεσιών Δημόσιας 
Υγείας και άλλες διατάξεις» (ΦΕΚ 197 Α'). 

2. Τις διατάξεις του ν. 3329/2005 «Εθνικό Σύστημα 
Υγείας και Κοινωνικής Αλληλεγγύης και λοιπές διατά¬ 
ξεις» (ΦΕΚ 81 Α'). 

3. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που κυρώ¬ 
θηκε με το άρθρο πρώτο του π.δ/τος 63/2005 (ΦΕΚ 98 Α') 
και το γεγονός ότι από τις διατάξεις της απόφασης αυτής 
θα προκληθεί δαπάνη ύψους α) εκατόν σαράντα χιλιάδων 
(140.000) € ετησίως, για μισθοδοσία προσωπικού, που θα 
αντιμετωπιστεί από πιστώσεις του Προϋπολογισμού του 
Υπουργείου μας (Φ. 210 ΚΑΕ 5113) β) ποσού δέκα χιλιάδων 


(10.000) €, περίπου, ετησίως, που θα καλύπτεται από τον 
προϋπολογισμό του οικείου νοσοκομείου γ) εφάπαξ ποσού 
τετρακοσίων ογδόντα επτά χιλιάδων οκτακόσιων είκοσι 
τεσσάρων (487.824) €, για ανέγερση και εξοπλισμό του 
κτιρίου για την στέγαση του ΠΠΙ, που θα αντιμετωπισθεί 
από πιστώσεις του Μέτρου 9.6 του ΠΕΠ Κεντρικής Μακε¬ 
δονίας 2000 - 2006, όπου εντάχθηκε το έργο «Κατασκευή 
πολυιατρείου Δήμου Λαχανά - Πολυδύναμο Περιφερειακό 
Ιατρείο» με την υπ’ αριθμ. 11067/11.11.2004 πράξη, όπως τρο¬ 
ποποιήθηκε με την υπ’ αριθμ. 9956/21.7.2006 πράξη. 

4. Τις διατάξεις του π.δ. 95/2000 «Οργανισμός του 
Υπουργείου Υγείας και Πρόνοιας» (ΦΕΚ 76 Α'). 

5. Την υπ’ αριθμ. ΔΙΔΚ/Φ. 1/276139/ 2004 απόφαση ανά¬ 
θεσης αρμοδιοτήτων στους Υφυπουργούς Εσωτερικών 
(ΦΕΚ 527 Β'). 

6. Την υπ’ αριθμ. 37930/ΔΙΟΕ1264/2005 απόφαση ανάθε¬ 
σης αρμοδιοτήτων των Υφυπουργών Οικονομίας και Οικο¬ 
νομικών (ΦΕΚ 1432 Β') όπως ισχύει, τροποποιημένη από την 
υπ’ αριθμ. 5733/ΔΙΟΕ 179/2006 (204Β') όμοια απόφαση. 

7. Την με υπ’ αριθμ. 9/8.4.2003 απόφαση ΔΣ του Β' 
ΠεΣΥΠ Κεντρικής Μακεδονίας, αποφασίζουμε: 

1. Το Περιφερειακό Ιατρείο (ΠΙ) Ξυλόπολης, του Δήμου 
Λαχανά, νομού Θεσσαλονίκης, που αποτελεί αποκε¬ 
ντρωμένη μονάδα του Κέντρου Υγείας (ΚΥ) Λαγκαδά, 
του ΓΝ «Γ. Παπανικολάου», της Β' ΔΥΠΕ Κεντρικής Μα¬ 
κεδονίας, χαρακτηρίζεται ως Πολυδύναμο. 

2. Ως περιοχή ευθύνης του ΠΠΙ ορίζεται η περιοχή 
του Δήμου Λαχανά και των Δ.Δ. Ξυλόπολης, Καρτερών, 
Δορκάδας, Μαυρορράχης, Στεφανίων, Λαχανά, Ευαγγε¬ 
λίστριας, Κυδωνέας και Λευκοχωρίου. 

3. Το Περιφερειακό Ιατρείο (ΠΙ) Λευκοχωρίου του ΚΥ 
Λαγκαδά καταργείται. 

4. Το προσωπικό που υπηρετεί στο καταργούμενο ΠΙ 
Λευκοχωρίου μεταφέρεται με την απόφαση αυτή στο 
Π.Π.Ι. Ξυλόπολης και στο εξής ο γιατρός υπηρεσίας υπαί¬ 
θρου, που διοριζόταν στο ΠΙ Λευκοχωρίου, θα διορίζεται 
στο ΠΠΙ Ξυλόπολης. 

5. Συνιστώνται οι παρακάτω θέσεις προσωπικού για 
τις ανάγκες του ΠΠΙ, ως εξής: 

I. Κλάδος Γ ιατρών ΕΣΥ 

Μία (1) θέση Επιμ. Α' ή Β' Γενικής Ιατρικής ή Παθο¬ 
λογίας 

Μία (1) θέση Επιμ. Α' ή Β' Παιδιατρικής. 

II. Λοιπό Προσωπικό 

ΚΑΤΗΓΟΡΙΑ ΤΕ 

Κλάδος ΤΕ Νοσηλευτικής 

Μία (1) θέση 

Κλάδος ΤΕ Μαιευτικής 

Μία (1) θέση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2006 


ΟΙ ΥΠΟΥΡΓΟΙ 


ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Α. ΑΝΔΡΕΟΥΛΑΚΟΣ 


ΥΦΥΠΟΥΡΓΟΣ 
ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Π. ΔΟΥΚΑΣ 


ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 


Δ. ΑΒΡΑΜΟΠΟΥΛΟΣ 

